আমি কোন কালেই রাজনীতি, উচ্চ আদর্শ অথবা কোনও মতবাদে( সে ঈশ্বর হোক অথবা শয়তান) বিশ্বাস করি নি। মনের মধ্যে একটা প্রকৃতি চিরকালই বাসা বেঁধে ছিল। মনের সেই প্রকৃতির সঙ্গে বাইরের প্রকৃতির একটি মেল-বন্ধন ঘটাতে চাইতাম ছোট থেকে। শৈশব থেকে কৈশোরে উপনীত হয়ে মেয়েদের প্রতি যে আকর্ষণ অনুভব করি তাই প্রথম প্রেম বলে মূলত জেনেছি। বলা বাহুল্য তা রূপের উন্মাদনা। কোন মেয়েটির মুখ বড়ই নরম, কোন মেয়েটির চলন বলন বড়ই সুমিষ্ট এই হল আমাদের আকর্ষণের মূল বিন্দু।